CELEX: 62014TA0479
Language: fi
Date: 2017-02-01 00:00:00
Title: Asia T-479/14: Unionin yleisen tuomioistuimen tuomio 1.2.2017 – Kendrion v. Euroopan unioni (Sopimussuhteen ulkopuolinen vastuu — Kannekirjelmän täsmällisyys — Tutkittavaksi ottaminen — Perusoikeuskirjan 47 artikla — Tuomion antaminen kohtuullisessa ajassa — Aineellinen vahinko — Maksamatta jätetylle sakolle kertyneet korot — Pankkitakauskulut — Aineeton vahinko — Syy-yhteys)

13.3.2017   
            
            
               FI
            
            
               Euroopan unionin virallinen lehti
            
            
               C 78/18
            
         Unionin yleisen tuomioistuimen tuomio 1.2.2017 – Kendrion v. Euroopan unioni
   (Asia T-479/14) (1)
   
   ((Sopimussuhteen ulkopuolinen vastuu - Kannekirjelmän täsmällisyys - Tutkittavaksi ottaminen - Perusoikeuskirjan 47 artikla - Tuomion antaminen kohtuullisessa ajassa - Aineellinen vahinko - Maksamatta jätetylle sakolle kertyneet korot - Pankkitakauskulut - Aineeton vahinko - Syy-yhteys))
   (2017/C 078/24)
   Oikeudenkäyntikieli: hollanti
   
      Asianosaiset
   
   
      Kantaja: Kendrion NV (Zeist, Alankomaat) (edustajat: aluksi asianajajat P. Glazener ja T. Ottervanger, sitten T. Ottervanger)
   
      Vastaaja: Euroopan unioni, jota edustaa Euroopan unionin tuomioistuin (asiamiehet: aluksi A. Placco, sitten J. Inghelram ja E. Beysen)
   
      Väliintulija, joka tukee vastaajan vaatimuksia: Euroopan komissio (asiamiehet: T. Christoforou, S. Noë ja P. Van Nuffel)
   
      Oikeudenkäynnin kohde
   
   SEUT 268 artiklaan perustuva vaatimus sen vahingon korvaamisesta, joka kantajalle on väitetysti aiheutunut unionin yleisessä tuomioistuimessa 16.11.2011 annetulla tuomiolla Kendrion v. komissio (T-54/06, ei julkaistu, EU:T:2011:667) ratkaistussa asiassa käydyn oikeudenkäynnin keston vuoksi
   
      Tuomiolauselma
   
   
               1)
            
            
               Euroopan unioni, jota edustaa Euroopan unionin tuomioistuin, velvoitetaan maksamaan Kendrion NV:lle 588 769,18 euron suuruinen korvaus aineellisesta vahingosta, joka tälle yritykselle on aiheutunut siitä, että 16.11.2011 annetulla tuomiolla Kendrion v. komissio (T-54/06, ei julkaistu, EU:T:2011:667) ratkaistussa asiassa ei annettu tuomiota kohtuullisessa ajassa.
            
         
               2)
            
            
               Unioni, jota edustaa Euroopan unionin tuomioistuin, velvoitetaan maksamaan Kendrion NV:lle 6 000 euron korvaus aineettomasta vahingosta, joka tälle yhtiölle on aiheutunut siitä, ettei asiassa T-54/06 annettu tuomiota kohtuullisessa ajassa.
            
         
               3)
            
            
               Edellä 1 ja 2 kohdassa tarkoitettuihin korvauksiin lisätään viivästyskorot, jotka lasketaan tämän tuomion julistamisesta siihen asti, kunnes korvaus on kokonaan maksettu, sen korkokannan mukaisesti, jonka määrä vastaa Euroopan keskuspankin perusrahoitusoperaatioihinsa soveltamaa korkokantaa korotettuna 3,5 prosenttiyksiköllä.
            
         
               4)
            
            
               Kanne hylätään muilta osin.
            
         
               5)
            
            
               Unioni, jota edustaa Euroopan unionin tuomioistuin, vastaa 6.1.2015 annetulla määräyksellä Kendrion v. Euroopan unioni (T-479/14, ei julkaistu, EU:T:2015:2) ratkaistusta oikeudenkäyntiväitteestä aiheutuneista omista oikeudenkäyntikuluistaan, ja se velvoitetaan korvaamaan tästä oikeudenkäyntiväitteestä Kendrion NV:lle aiheutuneet oikeudenkäyntikulut.
            
         
               6)
            
            
               Kendrion sekä unioni, jota edustaa Euroopan unionin tuomioistuin, vastaavat omista oikeudenkäyntikuluistaan, jotka ovat aiheutuneet tällä tuomiolla ratkaistusta kanteesta.
            
         
               7)
            
            
               Euroopan komissio vastaa omista oikeudenkäyntikuluistaan.
            
         
      (1)  EUVL C 253, 4.8.2014.